
Tiekėjams



DĖL ATSAKYMŲ Į TIEKĖJO KLAUSIMUS

Kalvarijos savivaldybės administracija (toliau – Perkančioji organizacija) atviro (supaprastinto) konkurso būdu vykdo „Automobilių stovėjimo aikštelės Kreivukės g. 4, Kalvarija, statybos projekto parengimas“ paslaugų pirkimą (toliau – Pirkimas). Skelbimas apie Pirkimą 2025 m. gegužės 28 d. paskelbtas Centrinėje viešųjų pirkimų informacinėje sistemoje https://viesiejipirkimai.lt/epps/home.do, Pirkimo ID 2933118.
CVP IS susirašinėjimo priemonėmis gautas tiekėjo rašytinis pranešimas dėl Pirkimo sąlygų paaiškinimo.
	Vadovaujantis „Automobilių ir kemperių stovėjimo ir trumpalaikio poilsio aikštelės Kreivukės g. 4, Kalvarija, statybos projekto parengimo“ atviro (supaprastinto) konkurso sąlygų 8.2 punktu teikiame atsakymus CVP IS susirašinėjimo priemonėmis į pateiktą rašytinį pranešimą dėl Pirkimo sąlygų. Klausimų tekstas neredaguotas.
Tiekėjo klausimai:  
„Laba diena,

1. Klausimas. Pirkimo sąlygų 3 priede "Techninė specifikacija" bendrosios informacijos lentelėje 3 punkte nurodoma, kad Užsakovas pateikia: vieta nurodoma schemoje (žr. schemą, priedas Nr. 2). Prašome perkančiosios organizacijos pateikti nurodomą projektuojamos aikštelės schemą. 

2. Klausimas. Pirkimo sąlygų 3 priede "Techninė specifikacija" 3 skyriuje nurodoma "Suprojektuoti geriamo vandens ir nuotekų tinklus aikštelėje." Prašome perkančiosios organizacijos paaiškinti, kur bus numatomas inžinerinių tinklų prijungimas, kad pirkime dalyvaujantis tiekėjai galėtų tinkmai įsivertinti paslaugų apimtis. 

3. Klausimas. Pirkimo sąlygų 3 priede "Techninė specifikacija" 3 skyriuje nurodoma "Suprojektuoti WC, dušines, sargo patalpą, sandėliukus inventoriui." Prašome perkančiosios organizacijos plačiau paaiškinti projektavimo apimtis, kokio tipo WC turi būti suprojektuoti, stacionarūs ar mobilus, kokio tipo dušinės? Galbūt turima omenyje atskirus statinius - įvertintan patalpų WC, dušinėms įrengimą, įskaitant, patalpų vėdinimą, apšvietimą, nuotekas, vandentiekį, priešgaisrinę signalizaciją, apsauginę signalizaciją ir pan. Kokio tipo statinius turima omenyje sargo, sandėliukų įrengimui, ar yra poreikis aprūpinti šiuos statinius energetiniais resursais ir pan. 

4. Klausimas. Pirkimo sąlygų 3 priede "Techninė specifikacija" 3 skyriuje nurodoma "Suprojektuoti aikštelės aptvėrimą ir vaizdo stebėjimo kameras." Prašome perkančiosios organizacijos plačiau paaiškinti projektavimo apimtis, ar yra numatytas vaizdo stebėjimo punktas, kurioje vietoje, kokio tipo įranga bus reikalinga, vaizdo stebėjimui. Ar turima omenyje, suprojektuoti tik kameras be jų funkcinio prijungimo? 

Dėkojame.„
Atsakymas:
Pridedame projektuojamos aikštelės schemą (mėlyna spalva).
Pateiktoje projektuojamos aikštelės schemoje nurodytas numatomas inžinerinių tinklų prijungimas.
WC, dušines numatyti konteinerinio tipo (geltona spalva). Numatyti du tualetus vyrams, du tualetus moterims, du dušus. Tualetai ir dušai turi būti pritaikyti žmonėms su negalia (sanitariniai konteineriai).
Kameras numatyti su funkciniu pajungimu, vaizdo stebėjimo punktas bus sargo patalpoje.

